देखिए, सबसे बड़ा सच यह है कि मुझे अपनी इस फिल्म के लिए एक नई हीरोइन चाहिए थी. मैंने अब तक अपनी हर फिल्म में नए कलाकार या नए तकनीशियन को पहली बार काम करने का मौका दिया है. क्योंकि मैं यह कभी नहीं भूलता कि मुझे भी किसी ने पहली बार काम करने का मौका दिया था. अब हीरो तय था, इसलिए हमें नई प्रतिभाशाली अभिनेत्री चाहिए थी. आडीशन करते करते हमने निधि अग्रवाल को चुना. मैंने किसी दूसरी अभिनेत्री के बारे में सोचा ही नहीं था. मुझे नहीं पता कि दिशा पटनी या किसी अन्य का नाम कैसे चला. पर मैं देख रहा हूं कि जिस फिल्म में टाइगर श्राफ अभिनय करने वाले होते हैं, उस फिल्म के साथ सबसे पहले दिशा पटनी का नाम आ जाता है. अब यह कौन करवाता है, मुझे नहीं पता.